PATVIRTINTA

Druskininkų savivaldybės

Leipalingio progimnazijos

mokyklos direktoriaus

2017 m. lapkričio 21 d.

įsakymu Nr. V1-TV-82

**DRUSKININKŲ SAVIVALDYBĖS LEIPALINGIO PROGIMNAZIJOS**

**MOKINIŲ MOKYMOSI PAŽANGOS IR PASIEKIMŲ VERTINIMO**

**TVARKOS APRAŠAS**

# I. BENDROSIOS NUOSTATOS

1. Druskininkų savivaldybės Leipalingio progimnazijos Mokinių pažangos ir pasiekimų vertinimo tvarkos aprašas (toliau – Aprašas) reglamentuoja mokinių mokymosi pasiekimų vertinimą kiekvieno mokomojo dalyko, vertinimo proceso dalyvius ir jų vaidmenis.

2. Vertinimo apraše aptariami vertinimo tikslai ir uždaviniai, nuostatos ir principai, vertinimas ugdymo procese ir baigus programą (trimestrą), tėvų (globėjų, rūpintojų) informavimo tvarka.

3. Aprašas laikomas mokytojų kambaryje; dalykų kabinetuose laikomos dalyko vertinimo tvarkos.

# II. VERTINIMO TIKSLAI IR UŽDAVINIAI

4. Vertinimo tikslai:

4.1. Padėti mokiniui mokytis ir bręsti kaip asmenybei;

4.2. Pateikti informaciją apie mokinio mokymosi patirtį, pasiekimus ir pažangą;

4.3. Nustatyti mokinio, mokytojo, progimnazijos darbo sėkmę.

5. Vertinimo uždaviniai:

5.1. Padėti mokiniui pažinti save, vertinti savo stipriąsias ir silpnąsias puses;

5.2. Padėti mokytojui įžvelgti mokinio mokymosi galimybes, nustatyti spragas;

5.3. Diferencijuoti ir individualizuoti mokymą(si);

5.4. Suteikti tėvams (globėjams, rūpintojams) informaciją apie vaiko mokymąsi, pasiekimus, gebėjimus;

5.5. Stiprinti ryšius tarp progimnazijos, mokinio ir tėvų (globėjų, rūpintojų).

# III. VERTINIMO NUOSTATOS IR PRINCIPAI

6. Vertinimo nuostatos:

6.1. Vertinimas grindžiamas šiuolaikine mokymosi samprata, amžiaus tarpsnių psichologiniais ypatumais;

6.2. Vertinama tai, kas buvo numatyta pasiekti ugdymo procese: mokinių žinios ir supratimas, bendrieji ir dalyko gebėjimai, pasiekimai ir pažanga;

6.3. Mokinys laiku gauna grįžtamąją informaciją apie savo pasiekimus ir pažangą;

6.4. Vengiama lyginti mokinių pasiekimus tarpusavyje.

7. Vertinimo principai:

7.1. Humaniškumas – pripažįstamas kiekvieno mokinio individualumas, asmens vertingumas, tikima geriausiais mokinio pradais, jo galiomis įveikti sunkumus;

7.2. Objektyvumas – vertinimas atspindi realų mokinių žinių lygį, gebėjimą jas suvokti ir taikyti praktikoje; siekiant padėti mokiniams suvokti vertinimo rezultatus, vertinimas pažymiais papildomas žodiniu paaiškinimu, kodėl gautas vienas ar kitas įvertinimas;

7.3. Tikslingumas – vertinimu siekiama padėti mokiniui suvokti savo mokymosi rezultatų lygį bei mokymosi spragas, ugdyti atsakomybės jausmą, žadinti pasitikėjimą savo jėgomis, skatinti norą mokytis;

7.4. Įvairiapusiškumas – taikomi įvairūs vertinimo metodai (apklausa raštu ir žodžiu, testai, rašiniai ir t. t.) ir būdai (norminis ir kaupiamasis);

7.5. Sistemingumas - mokiniai skatinami mokytis sistemingai, didėja jų atsakomybės jausmas, matoma, kaip mokinys mokėsi trimestro ar mokslo metų eigoje; tėvai (globėjai, rūpintojai) nuolat informuojami apie vaikų mokymąsi bei rezultatus;

* 1. Informatyvumas – vertinimo informacija aiški, išsami, savalaikė.

# IV. VERTINIMAS UGDYMO PROCESE

8. Mokinių žinios ir gebėjimai vertinami vadovaujantis Bendrosiomis programomis, Mokinių pažangos ir pasiekimų vertinimo samprata, Švietimo ir mokslo ministerijos rekomendacijomis.

9. Planuodamas ugdymo procesą mokytojas planuoja ir vertinimą, jį sieja su mokymosi tikslais, atsižvelgdamas į mokinių mokymosi patirtį ir gebėjimus.

10. Vertinant 5-8 klasės mokinių pasiekimus ir pažangą taikomas formuojamasis, diagnostinis, apibendrinamasis vertinimas:

10.1. Formuojamasis vertinimas atliekamas ugdymo proceso metu, teikiant mokiniui informaciją apie jo mokymąsi ir pažangą. Informacija teikiama dažniausiai žodžiu (apie 90 %) arba nežodine kalba, užrašoma į sąsiuvinius, pasitikrinamųjų darbų, kontrolinių darbų, testų lapus;

10.2. Diagnostinis vertinimas pagal iš anksto aptartus su mokiniais vertinimo kriterijus atliekamas tam tikro ugdymo(si) etapo (temos) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes;

10.3. Atsižvelgiant į tai, ką norima įvertinti (vertinimo tikslas), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

10.4. Mokomieji dalykai – dorinis ugdymas, specialiosios medicininės fizinio pajėgumo grupės mokinių pasiekimai vertinami ,,įskaityta“, dalykų moduliai vertinami „įskaityta“, „neįskaityta“;

10.5. Penktųjų klasių mokinius visą adaptacijos laikotarpį (iki rugsėjo 30 d.) vertinti, nerašant neigiamų pažymių;

**10.6. Ikimokyklinio amžiaus ugdytinių pasiekimai vertinami vadovaujantis ikimokyklinio ugdymo skyriaus "Liepaitė" "Ikimokyklinio amžiaus vaikų pažangos ir pasiekimų vertinimo aprašu", patvirtintu Leipalingio progimnazijos direktoriaus 2017 m. rugsėjo 1 d. įsakymu Nr.V1-TV-68.**

11. Dalyko mokytojai su dalyko vertinimo tvarka supažindina mokinius, mokinių tėvus (globėjus, rūpintojus) per vieną mėnesį (rugsėjo). Dalyko vertinimo tvarka skelbiama e - dienyne (išsiunčia dalyko mokytojas pranešimus) iki rugsėjo mėnesio pabaigos.

12. Mokytojai, pradėdami naują temą, skyrių, su mokiniais aptaria tikslus, uždavinius, darbo metodus, vertinimo kriterijus.

13. Mokinių mokymosi pasiekimai vertinami sistemingai.

14. Rekomenduojama pasiekimus vertinti tokiu dažnumu per trimestrą:

14.1. Jei dalykui mokyti skirta 1 savaitinė pamoka, vertinama ne mažiau kaip 2 pažymiais;

14.2. Jei dalykui mokyti skirtos 2 savaitinės pamokos, vertinama ne mažiau kaip 3 pažymiais;

14.3. Jei dalykui mokyti skirtos 3-5 savaitinės pamokos, vertinama ne mažiau kaip 5 pažymiais.

15. Mokinių mokymosi pasiekimų vertinimo formos, už kurias rašomas pažymys:

15.1. Kontrolinis darbas:

15.1.1. darbas raštu ne mažesnis kaip 30 minučių trukmės, skirtas patikrinti, kaip įvaldyta programos dalis (tema, kelios temos, skyrius, logiškai užbaigta dalis ir pan.);

15.1.2. kontrolinio darbo rezultatus dalyko mokytojas e-dienyne fiksuoja ne vėliau kaip per 7 kalendorines dienas;

15.1.3. apie kontrolinį darbą, testą mokiniai informuojami prieš savaitę, fiksuojant e-dienyne ir kontrolinių darbų grafike, esančiame mokytojų kambaryje;

15.1.4. per vieną dieną klasei skiriamas tik 1 kontrolinis darbas;

15.1.5. pirmą dieną po mokinio ligos kontrolinis darbas nerašomas, jeigu mokomosios temos praleista 80 proc.;

15.1.6. mokiniai, praleidę kontrolinį darbą dėl pateisinamos priežasties, privalo atsiskaityti per 1 savaitę po atvykimo dienos į mokyklą. Įvertinimas rašomas į tos dienos, kada buvo rašytas kontrolinis darbas, langelį;

15.1.7. įvertinimas fiksuojamas tos dienos, kada buvo rašytas kontrolinis darbas;

15.1.8. kontrolinis darbas, mokiniui pageidaujant, gali būti perrašomas per savaitę nuo rezultatų paskelbimo dienos (fiksuojant e-dienyne perrašyto darbo įvertinimą). Tokia galimybe mokinys gali pasinaudoti vieną kartą per trimestrą.

16. Apklausa raštu**:**

16.1. Darbas raštu trunka 15-20 min. Apklausa atliekama ne daugiau kaip iš vienos pamokos medžiagos;

16.2. Darbai grąžinami ir su rezultatais mokiniai supažindinami ne vėliau kaip per savaitę;

16.3. Iš anksto apie apklausą mokiniai neinformuojami.

17. Savarankiškas darbas:

17.1. Darbas raštu, kurio trukmė pamokoje planuojama mokytojo nuožiūra;

17.2. Savarankiško darbo metu mokiniai atlieka mokytojo pateiktas užduotis iš jau išmoktų ar naujai išdėstytų temų;

17.3. Savarankiško darbo metu mokiniai gali naudotis mokytojo nurodytomis priemonėmis;

17.4. Patikrinimas gali vykti pasirinktinai (tikrinami ne visų mokinių darbai);

17.5. Apie savarankiško darbo rašymą iš anksto informuoti nebūtina (nebent būtų reikalingos priemonės: žinynai, žodynai, skaičiuotuvai ir kt.).

18. Rašinys, kūrybinis darbas:

18.1. Rašomieji darbai rašomi 1-2 pamokas, apie juos pranešama prieš savaitę;

18.2. Darbai grąžinami ir įvertinimai paskelbiami per 1 savaitę nuo parašymo dienos.

19. Laboratoriniai ir praktikos darbai:

19.1. Tikrinamieji darbai, trunkantys ne mažiau kaip 35 min., jų metu tikrinami mokinių gebėjimai teorines žinias taikyti praktikoje;

19.2. Apie laboratorinį (praktinį) darbą pranešama ne vėliau kaip prieš vieną pamoką, fiksuojant e - dienyne;

19.3. Laboratoriniai (praktikos) darbai chemijos, fizikos ir biologijos pamokose vertinami pažymiu.

20. Praktiniai - kūrybiniai darbai**.**

20.1. Praktiniai - kūrybiniai darbai skiriami ugdyti mokinių gebėjimus, teorines žinias pritaikyti praktikoje;

20.2. Praktinės - kūrybinės užduoties atlikimo laikas priklauso nuo darbo sudėtingumo;

20.3. Praktiniai - kūrybiniai darbai tikrinami ir vertinami pagal bendrus reikalavimus:

20.3.1.mokiniai geba savarankiškai išsirinkti užduočiai reikalingus darbo įrankius, įrenginius, ruošinius ir medžiagą; stebėti paruošiamųjų darbų nuoseklumą;

20.3.2. mokiniai turi pakankamai teorinių žinių bei praktinių gebėjimų, kad galėtų savarankiškai teisingai ir racionaliai atlikti užduotą praktinį - kūrybinį darbą;

20.3.3. mokiniai geba atlikti pagrindinį praktinį darbą;

20.3.4. mokiniai laikosi darbo drausmės.

21. Projektiniai darbai:

21.1. Rengiami iš vienos temos, bet gali būti integruoti;

21.2. Apie projektinį darbą mokiniai informuojami ne vėliau kaip prieš savaitę, fiksuojant e - dienyne;

21.3. Trumpalaikį projektą (3-4 savaičių) gali atlikti 1 mokinys arba mokinių grupė (3-4 mokiniai);

21.4. Atliekamas tarpinis projekto vertinimas;

21.5. Galutinis vertinimas susideda iš tarpinio ir galutinio projekto įvertinimų;

21.6. Įvertinimas fiksuojamas e-dienyne projekto pristatymo dieną.

22. Referatai:

22.1. Mokiniai per trimestrą gali rašyti pasirinkta ar nurodyta tema tik 1 mokomojo dalyko referatą (suderinus su dėstančiu mokytoju); pristačius referatą, jo įvertinimas įrašomas į e -dienyną.

23. Dalyvavimas olimpiadose, konkursuose, varžybose:

23.1. Įvertinimas fiksuojamas mokytojo ir mokinio susitarimu;

23.2. Miesto ar respublikinėse olimpiadose, konkursuose, varžybose užėmus prizinę vietą ar tapus laureatu e - dienyne fiksuojama 10 (dešimt).

24. Kaupiamasis vertinimas**:**

24.1. Kaupiamasis vertinimas - tai informacijos apie mokinio mokymosi pažangą ir pasiekimus kaupimas;

24.2. Vertinimo tikslas - skatinti mokymosi motyvaciją;

24.3. Vertinimo kriterijus dalyko mokytojas aptaria su mokiniais per pirmąją pamoką;

24.4. Vertinimo žiniaraščius mokytojas saugo iki mokslo metų pabaigos;

24.5. Nutarimą dėl kaupiamojo vertinimo konvertavimo į 10 balų sistemą tvarkos priima dalyko mokytojas (su vertinimo tvarka dalyko mokytojai supažindina mokinius).

25. Patikrinamuosius visų mokomųjų dalykų darbus inicijuoti gali mokyklos administracija, Druskininkų savivaldybės administracijos švietimo skyriaus specialistai.

26. Mokyklos administracija einamųjų metų sausio, vasario mėnesiais organizuoja šiuos bandomuosius diagnostinius ir patikrinamuosius testus:

2 kl. - lietuvių k. (skaitymas, rašymas), matematika;

4 kl - lietuvių k. (skaitymas, rašymas) pasaulio pažinimas, matematika;

6 kl.- lietuvių k. (skaitymas, rašymas), matematika;

8 kl. - lietuvių k. (skaitymas, rašymas), gamtos (chemija, biologija, fizika) ir socialinių mokslų (istorija, geografija), matematika.

27. Pagrindinio ugdymo programos (I dalies) mokinių pasiekimams įvertinti taikoma 10 balų vertinimo sistema:

|  |  |  |
| --- | --- | --- |
| **Įvertinimas** | | **Apibūdinimas** |
| **Lygiai** | **Pažymys** |  |
| Aukštesnysis | **10** | Mokinio pasiekimai visiškai atitinka numatomus mokinių pasiekimus. Puikiai atsako į visus klausimus, teisingai atlieka sudėtingas nestandartines užduotis. |
| **9** | Mokinio pasiekimai atitinka numatomus mokinių pasiekimus.  Gerai moka dalyką, lengvai atlieka sudėtingas tipines užduotis. |
| Pagrindinis | **8** | Mokinio pasiekimai atitinka numatomus mokinių pasiekimus.  Teisingai atlieka vidutinio sudėtingumo ir sunkesnes užduotis. |
| **7** | Mokinio pasiekimai iš dalies atitinka numatomus mokinių pasiekimus. Atsakymai teisingi, be klaidų, bet neišsamūs.  Teisingai atlieka vidutinio sunkumo užduotis. |
| **6** | Mokinio pasiekimai iš dalies atitinka numatomus mokinių pasiekimus. Atsakymai be esminių klaidų. Teisingai atlieka lengvas užduotis, bet nesuvokia sudėtingesnių. |
| Patenkinamas | **5** | Mokinio pasiekimai iš dalies atitinka numatomus mokinių pasiekimus. Atsakymuose pasitaiko esminių klaidų. Suvokia tik svarbiausius dalyko klausimus, užduotis atlieka tik mokytojo padedamas. |
| **4** | Mokinio pasiekimai nepakankamai atitinka numatomus mokinių pasiekimus. Sunkiai suvokia dalyko esmę, daro daug klaidų, savarankiškai neatlieka lengvų užduočių. |
| Nepatenkinamas | **3, 2, 1** | Mokinio pasiekimai neatitinka numatomų mokinių pasiekimų.  Moka tik nedidelę kurso dalį, daro daug esminių klaidų, neturi elementarių įgūdžių. |

**V. PRADINIŲ KLASIŲ MOKINIŲ PAŽANGOS IR PASIEKIMŲ VERTINIMAS**

28. Mokiniams, besimokantiems pagal pradinio ugdymo programą, pažanga ir pasiekimai pažymiais nevertinami.

29. Mokinių pasiekimai vertinami lygmenimis (kasdienių mokymosi pasiekimų įvertinimas pagal lygius netaikomas), remiantis Bendrosiose programose išvardintais mokinių žinių, supratimo, gebėjimų ir nuostatų vertinimo rodikliais:

|  |  |  |  |
| --- | --- | --- | --- |
| Lygmenys/ Pasiekimai | Patenkinamas  Mokiniai: | Pagrindinis  Mokiniai: | Aukštesnysis  Mokiniai: |
| Žinios ir supratimas | Parodo, kad yra girdėję pagrindines sąvokas. | Paaiškina pagrindines sąvokas, pritaiko analogiškose situacijose. | Laisvai operuoja pagrindinėmis sąvokomis, pritaiko naujose situacijose. |
| Gebėjimai | Mokytojo padedami kelia klausimus ir bando ieškoti atsakymų. | Dirbdami grupėmis formuoja problemas, planuoja veiklas joms išspręsti. | Savarankiškai formuluoja problemas, pasirenka ir planuoja veiklas joms išspręsti. |
| Nuostatos | Kartais stengiasi atlikti užduotis, tolerantiškai išklausyti klasės draugų nuomonę apie atliktus darbus. | Stengiasi aktyviai dalyvauti mokymo(si) procese, teigiamai, argumentuojant vertinti savo ir kitų atliktus darbus. | Noriai mokosi. Domisi atliekama veikla. Nori aktyviai dalyvauti mokymosi procese, pasitiki savo jėgomis, atliekant įvairias užduotis. Jaučia atsakomybę už savo darbo rezultatus. Visada noriai padeda kitiems. |

29.1. Mokinių pažanga ir pasiekimai fiksuojami e-dienyne vadovaujantis mokyklos elektroninio dienyno tvarkymo nuostatais;

29.2. Mokiniui, nepasiekus patenkinamo pasiekimų lygio, įrašomas „nepatenkinamas“;

29.3. Dorinio ugdymo pasiekimai įrašomi atitinkamose elektroninio dienyno skiltyse, nurodoma padaryta arba nepadaryta pažanga: „p. p.“ arba „n. p.“.

**VI. MOKINIŲ, TURINČIŲ SPECIALIŲJŲ UGDYMO(SI) POREIKIŲ, PAŽANGOS IR**

# PASIEKIMŲ VERTINIMAS UGDYMO PROCESE IR BAIGUS PROGRAMĄ

30. Mokinių, turinčių specialiųjų ugdymosi poreikių, pažanga ir pasiekimai vertinami pagal Bendrosiose programose numatytus pasiekimus:

30.1. Pradinio ugdymo koncentre vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas;

30.2. Pagrindinio ugdymo (I dalies) koncentre mokinių žinios ir supratimas, žinių taikymo ir mąstymo gebėjimai įvertinami pažymiais (10 balų vertinimo sistema);

30.3. Mokinio, kuris mokosi pagal pritaikytą bendrojo ugdymo dalykų programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimo būdai, kaip jie derės su Bendrosiose programose numatytais pasiekimų lygiais;

30.4. Mokinių, turinčių specialiųjų ugdymo(si) poreikių, trimestrų ir metiniai įvertinimai fiksuojami e - dienyne;

30.5. Mokinio, ugdomo pagal pradinio ugdymo bendrąją programą ar pritaikytą bendrąją programą, pasiekimai įrašomi nurodant ugdymo dalykų apibendrintą mokinio pasiekimų lygį (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“; dorinio ugdymo pasiekimai įrašomi atitinkamoje skiltyje, nurodoma padaryta arba nepadaryta pažanga: „p. p.“ arba „n. p.“; ugdomo pagal pradinio ugdymo individualizuotą programą mokinio padaryta arba nepadaryta pažanga fiksuojama įrašant „p. p.“ arba „n. p.“;

30.6. Mokinio, ugdomo pagal pagrindinio ugdymo bendrąją programą ar pritaikytą bendrąją programą, pasiekimai vertinami pažymiu;

30.7. Dorinio ugdymo pasiekimai, žmogaus sauga 5 - 8 klasėse vertinami įrašu ,,įskaityta“, ,,neįskaityta“;

30.8. Mokinio, ugdomo pagal pagrindinio ugdymo ( I dalies) individualizuotą programą, mokymosi pasiekimai vertinami pažymiais.

# VII. VERTINIMAS BAIGUS TRIMESTRĄ IR PROGRAMĄ

31.Mokiniui, praleidusiam trečdalį ir daugiau pamokų, ir iki trimestro pabaigos neatlikus mokytojo nurodytų užduočių, įrašoma „neįskaityta“.

32. Vedant trimestro pažymius skaičiuojamas aritmetinis vidurkis (pvz., 6,5-7; 6,4-6).

33. Metinis įvertinimas vedamas iš I, II ir III trimestrų įvertinimų aritmetinio vidurkio (suapvalinus iki sveikojo skaičiaus).

34. Likus 2 arba 1 savaitei (priklausomai nuo dalyko pamokų skaičiaus) iki kiekvieno trimestro pabaigos, dalyko mokytojai su mokiniais aptaria signalinius trimestrus.

35. Iki kiekvieno trimestro pabaigos likus 2 savaitėms, dalyko mokytojai skiria papildomas užduotis nepažangiems mokiniams (signalinis trimestras 3,0 – 3,4).

36. Pasibaigus ugdymo procesui, klasės auklėtojai teikia siūlymą direktoriui skirti papildomus darbus, kelti į aukštesnę klasę arba palikti kartoti ugdymo programos mokinius, turinčius nepatenkinamą dalyko metinį įvertinimą. Sprendimas įforminimas direktoriaus įsakymu.

37. Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu.

38. Jei mokiniui skiriamas papildomas darbas, dalyko mokytojas ir mokinys susitaria (fiksuojant e-dienyne) dėl papildomo darbo atlikimo trukmės, konsultacijų, mokinio atsiskaitymo datos.

39. Jei mokinio papildomas darbas buvo įvertintas nepatenkinamu pažymiu arba praėjo nustatytas laikas, kada mokinys turėjo atsiskaityti (atlikti papildomą darbą), klasės auklėtojas išklauso mokinio tėvų (globėjų, rūpintojų) pageidavimą ir teikia siūlymą direktoriui kelti mokinį į aukštesnę klasę arba palikti kartoti ugdymo programą.

**VIII. VERTINIMO DALYVIAI IR JŲ VAIDMUO**

40. Dalyko mokytojas:

40.1. Pamokose pažymiu vertina įvairius mokinių veiklos aspektus (dalykinę pažangą, aktyvumą, gebėjimą dirbti grupėje, rasti kūrybišką sprendimą ir kt.);

40.2. Kuria mokinių pažangos ir pasiekimų vertinimo metodiką – parenka tinkamus ir įvairius vertinimo metodus, būdus, formas;

40.3. Efektyviai derina formalųjį ir neformalųjį vertinimą;

40.4. Vertindamas skatina mokinių mokymosi motyvaciją, stiprina jų pasitikėjimą savimi, siekia padėti mokiniams suvokti bei įveikti mokymosi spragas;

40.5. Specialiųjų ugdymosi poreikių turinčius mokinius vertina individualiai;

40.6. Nustato vertinimo kriterijus įskaitas laikantiems mokiniams;

40.7. Sistemingai ir laiku teikia informaciją mokiniams, jų tėvams (globėjams, rūpintojams), klasės vadovui (nuolat fiksuoja mokymosi pasiekimus e-dienyne, laiku išveda trimestrų ir metinius įvertinimus);

40.8. Vertina pastangas, nurodo atsilikimo priežastis, svarstant mokinio kėlimo į aukštesnę klasę klausimą;

40.9. Dalykų metodinėms grupėms teikia siūlymus detalizuojant dalyko vertinimo tvarką, vadovaujantis šiuo Aprašu, Mokinių pažangos ir pasiekimų vertinimo samprata, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 dienos įsakymu Nr ISAK – 556 (Lietuvos Respublikos švietimo ar mokslo ministro 2012 m. gegužės 8 d. įsakymo Nr. V-766 redakcija), 2017 m. vasario 13 d. Lietuvos Respublikos švietimo ir mokslo ministro įsakymu Nr. V-78 „Dėl švietimo ir mokslo ministro 2005 m. balandžio 5 d. įsakymo Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ pakeitimo“.

41. Klasės vadovas:

41.1. Seka ir vertina auklėtinių ugdymo ir saviugdos procesą;

41.2. Aptaria su ugdytiniais jų veiklą bei rezultatus, padeda mokiniams įžvelgti mokymosi veiklos rezultatų priežastis, numatyti tolesnius ugdymosi tikslus bei jų įgyvendinimo būdus;

41.3. Kartą per mėnesį (iki kito mėnesio 10 dienos) informuoja tėvus (globėjus, rūpintojus), neturinčius galimybės prisijungti prie e - dienyno, apie mokinių mokymąsi bei kitą veiklą mokykloje - išspausdina mokinio mėnesio pažangumo ir lankomumo ataskaitas, o pasibaigus trimestrui, metams - mokinio metinę pažangumo ir lankomumo ataskaitą;

41.4. Bendradarbiauja su mokiniais, tėvais (globėjais, rūpintojais) ir mokytojais sprendžiant mokinių mokymosi bei vertinimo problemas;

41.5. Laiku pateikia klasės mokinių trimestrų, metinių vertinimų suvestines direktoriaus pavaduotojui ugdymui;

41.6. Teikia informaciją apie auklėtinį, svarstant jo kėlimo į aukštesnę klasę klausimą.

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_